Lav et referat af nedenstående tekst:

Tekst:
Mens tusindvis af festivalgæster fester og nyder musikken, må to personer resten af weekenden nøjes med at høre musikken udenfor indhegningen. Torsdag aften fandt Nordjyllands Politi nemlig i to tilfælde euforiserende stoffer hos nogle af festivalgæsterne på Nibe festivalen, fremgår det af politiets døgnrapport. Udover at få konfiskeret rusmidlerne måtte festivalgæsterne også aflevere festivalarmbåndene. En tredje gæst havde gentagne gange været truende og aggressiv overfor vagterne på festivalen, og derfor fik han frataget sit festivalarmbånd og bortvist. Gæsten blev så vred over bortvisningen, at det endte med, at han blev anholdt af politiet og anvist en beroligende overnatning i detentionen. - Ellers har det været en stille og rolig aften på festivalområdet uden nævneværdige episoder, fortæller vagtchef Michael Elkjær fra Nordjyllands Politi. De afbillede personer har intet med aktuelle sag at gøre.

Referat:
Flere gæster har haft stoffer på sig på Nibe-festivalen. Nu er de smidt ud og har fået klippet armbåndet.